钦定古今图书集成/明伦汇编/闺媛典/第320卷 > 皇清五十三 > 金良玉妻俞氏
## 钦定古今图书集成/明伦汇编/闺媛典/第320卷 > 皇清五十三 > 金良玉妻俞氏

按《海宁县志》：“俞氏，园花镇金良玉妻。年十九归金。时两世重庆，氏相夫孝，事上甚谨。阅九年夫亡，止一女，仅五岁，矢志靡二。未几，连遭祖翁姑之丧，家亦渐落，更值寇变，所居复烬焉。寻翁姑没，家无一椽，瓶无一粟，凄楚万状，而志如金石。及长女出嫁，仍结茅祖居，勺水粒米，必出手力，数十年犹一日也。康熙乙卯岁” ，年六十四，以病终。